En sand perle! Vi nød hvert sekund i det skønne hus med områdets bedste udsigt ud over byen, stranden og havnen. Huset ligger i den absolut mest charmerende del af Platanias, nemlig den gamle bydel, hvor de bedste spisesteder ligger. Absolut de mange tunge skridt op ad bjerget værd ;-) Vores yndlingssted ligger kun ca 50 m fra huset, lidt længere oppe: Meteoron. Lille familiedrevet sted med super lækker, lokal mad, god betjening og den smukkeste solnedgang.
Kan desuden anbefale et besøg på krigsmuseet oppe ved kirken ikke langt fra huset. Meget interessant, også for to seksårige, drevet af engagerede frivillige.
Ioanna er den perfekte og sødeste vært og gør alt - og mere til - for at gøre alt så nemt og behageligt som muligt. De allervarmeste anbefalinger herfra.